<http://schema.org/articleBody>
"El  jugador catal\u00E0 de Los Angeles Lakers, Pau Gasol, ha considerat que  els jugadors de la NBA han de &amp;quot;mantenir-se junts&amp;quot; i no fragmentar-se davant  els &amp;quot;rumors i estratagemes&amp;quot; sobre una distanciaci\u00F3 en el sindicat de jugadors en la negociaci\u00F3 per superar el tancament patronal de la NBA.&amp;quot;Hi  ha molts rumors i \u00E9s molt dif\u00EDcil saber el que \u00E9s cert o no. Per\u00F2 res  del que pugui sortir ha de fragmentar o dividir el nostre grup. Un dels  nostres lemes \u00E9s seguir junts i aguantar junts, encara que aquests  rumors no ajuden&amp;quot;, ha assegurat Gasol  despr\u00E9s de participar en un col\u00B7loqui empresarial en el C\u00EDrculo Ecuestre de Barcelona sobre internacionalitzaci\u00F3 de marques.&amp;quot;Hi ha molta estrat\u00E8gia i hem d&amp;#039;estar tots alerta&amp;quot;, ha reiterat l&amp;#039;ala pivot de Sant Boi del Llobregat. &amp;quot;Hem  d&amp;#039;entendre que el que estem fent \u00E9s el que tots volem, que creiem en el  motiu de les negociacions. Est\u00E0 clar que tots volem jugar, per\u00F2 hem de  ser pacients&amp;quot;. Tot i aix\u00F2, des del seu punt de vista, les conseq\u00FC\u00E8ncies seran cada vegada  pitjors com m\u00E9s s&amp;#039;allargui la negociaci\u00F3: &amp;quot;\u00C9s clar que l&amp;#039;efecte \u00E9s  negatiu en tots els aspectes i esperem que s&amp;#039;acabi aviat&amp;quot;, ha dit.&amp;quot;\u00C9s  una situaci\u00F3 estranya i desagradable&amp;quot;, ha reconegut Pau, que en l&amp;#039;\u00FAltim  mes s&amp;#039;ha entrenat, amb el seu germ\u00E0 Marc, amb el Bar\u00E7a Regal, encara  que sense que aix\u00F2 suposi fitxar pel club catal\u00E0, com han fet altres  estrelles en diversos equips europeus. &amp;quot;Si  es cancel\u00B7l\u00E9s la temporada seria una opci\u00F3, no al 100%, per\u00F2 una  opci\u00F3. El meu contracte amb els Lakers acaba el 2014, i no se sap mai qu\u00E8 passar\u00E0&amp;quot;, ha assenyalat."^^<http://www.w3.org/2001/XMLSchema#string>
<http://www.ara.cat/esports/basquet/pau_gasol-nba-locaut-jugadors-units_0_584341689.html>